**Ministru kabineta noteikumu projekta**

**„Grozījumi Ministru kabineta 2004. gada 17. februāra noteikumos Nr. 83**

**„Āfrikas cūku mēra likvidēšanas un draudu novēršanas kārtība””**

**sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Projekts šo jomu neskar. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | 1) Veterinārmedicīnas likuma 26. panta pirmā daļa un 27. panta trešā daļa;  2) Komisijas 2018. gada 18. oktobra Īstenošanas lēmums 2018/1576, ar ko groza pielikumu Īstenošanas lēmumam 2014/709/ES par dzīvnieku veselības kontroles pasākumiem saistībā ar Āfrikas cūku mēri dažās dalībvalstīs (turpmāk – Īstenošanas lēmums 2018/1576/ES);  3) Komisijas 2018. gada 17. decembra Īstenošanas lēmums 2018/2015/ES, ar ko groza pielikumu Īstenošanas lēmumam 2014/709/ES par dzīvnieku veselības kontroles pasākumiem saistībā ar Āfrikas cūku mēri dažās dalībvalstīs (turpmāk – Īstenošanas lēmums 2018/2015/ES). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Āfrikas cūku mēra uzraudzības, kontroles un apkarošanas kārtība ir noteikta Ministru kabineta 2004. gada 17. februāra noteikumos Nr.83 „Āfrikas cūku mēra likvidēšanas un draudu novēršanas kārtība” (turpmāk – noteikumi Nr.83), kuros ir jāizdara grozījumi, lai ietvertu Īstenošanas lēmuma 2018/1576/ES un Īstenošanas lēmuma 2018/2015/ES normas, kas attiecas uz Latvijas teritoriju precizēšanu atbilstoši Āfrikas cūku mēra (turpmāk – ĀCM) riska zonās esošajai epidemioloģiskajai situācijai.  Kā norādīts Īstenošanas lēmuma 2018/1576/ES pamatojumā, grozījumi Komisijas 2014. gada 9. oktobra Īstenošanas lēmumā 2014/709/ES par dzīvnieku veselības kontroles pasākumiem saistībā ar Āfrikas cūku mēri dažās dalībvalstīs un ar ko atceļ Īstenošanas lēmumu 2014/178/ES (turpmāk – Īstenošanas lēmums 2014/709/ES) tika izdarīti, ņemot vērā to, ka pasākumi, kas Latvijā tiek piemēroti saskaņā ar Direktīvu 2002/60/EK, īpaši tie, kas noteikti minētās direktīvas 10. panta 4. punkta „b” apakšpunktā, 10. panta 5. punktā un 15. pantā, ir efektīvi un atbilstoši ĀCM riska mazināšanas pasākumiem, kas noteikti Pasaules Dzīvnieku veselības organizācijas Sauszemes dzīvnieku veselības kodeksā. Tādējādi vairāki Latvijas apgabali, kas pašlaik minēti Īstenošanas lēmuma 2014/709/ES pielikuma III daļā, ir jāiekļauj šī pielikuma I vai II daļā, jo kopš inficēto saimniecību galīgās tīrīšanas un dezinfekcijas ir pagājuši trīs mēneši. Tā kā Īstenošanas lēmuma 2014/709/ES pielikuma III daļā ir minēti apgabali, kuros situācija joprojām attīstās, tad, izdarot jebkādas izmaiņas attiecībā uz šiem apgabaliem, īpaša uzmanība vienmēr jāpievērš ietekmei uz apkārtējiem apgabaliem.  Kā norādīts Īstenošanas lēmuma 2018/2015/ES pamatojumā, grozījumi Īstenošanas lēmumā 2014/709/ES tika izdarīti, ņemot vērā to, ka 2018. gada decembrī daži ĀCM gadījumi savvaļas cūku populācijā tika novēroti Vaiņodes novadā netālu no apgabala, kas norādīts Īstenošanas lēmuma 2014/709/ES pielikuma I daļā. Šie ĀCM gadījumi savvaļas cūku populācijā paaugstina riska līmeni, un tas būtu jāatspoguļo Īstenošanas lēmuma 2014/709/ES pielikumā, norādot to pielikuma II daļā.  Pārtikas un veterinārais dienests (turpmāk – PVD), ņemot vērā ĀCM epidemioloģisko situāciju valstī, kā arī to, lai laikus konstatētu ĀCM uzliesmojumus mājas cūku novietnēs, sniedza priekšlikumu grozījumiem noteikumos Nr.83 par nepieciešamību noteikt visu to mirušo cūku patologanatomisko izmeklēšanu uz ĀCM, kuras vecākas par 60 dienām. Papildus tam ir jāveic arī novietnē esošo cūku klīniskā izmeklēšana un cūku līķu apskate. Minētie grozījumi sagatavoti ir saskaņā ar Komisijas darba dokumentu *SANTE/7113/2015 - Rev 10*par Āfrikas cūku mēra menedžmentu un stratēģisko pieeju tā kontrolē ES dalībvalstu teritorijās (*Working document Strategic approach to the management of African Swine Fever for the EU*).  Latvijā vēl joprojām ik pa laikam tiek konstatēti ĀCM uzliesmojumi mājas cūkām. Pēc šādiem uzliesmojumiem ap skarto novietni tiek noteikta aizsardzības zona trīs kilometru un uzraudzības zona 10 kilometru rādiusā. Šajā teritorijā saskaņā ar noteikumiem Nr.83 ir noteikti stingri dzīvnieku pārvietošanas ierobežojumi, tāpēc dzīvnieku īpašniekiem bieži vien ir lielas grūtības nosūtīt cūkas uz kautuvi nokaušanai, jo aizsardzības vai uzraudzības zonas robežās kautuves nav. Lai mazinātu šādu apstākļu ietekmi, PVD ir izvērtējis un sagatavojis kautuvju sarakstu, kurās tiek atļauts kaut dzīvniekus no aizsardzības un uzraudzības zonas novietnēm, neradot risku slimības izplatīšanai, jo šie uzņēmumi ir nodrošinājuši prasības, lai novērstu gaļas un gaļas produktu kontamināciju ar slimības ierosinātāju.  Līdz ar to noteikumi Nr. 83 ir jāprecizē, nosakot kārtību, kādā kautuves, gaļas sadalīšanas uzņēmuma vai gaļas pārstrādes uzņēmuma īpašnieks var nokaut cūku sugas dzīvniekus, kuru izcelsmes novietne atrodas aizsardzības vai uzraudzības zonās, un iegūt gaļu. Galvenais nosacījums to dzīvnieku nokaušanai, kuru izcelsmes novietne atrodas aizsardzības vai uzraudzības zonās, ir nodrošināt uzņēmumā galaprodukta izsekojamību tā, lai to iegūšanas apstākļi nekrustotos ar tādu produktu iegūšanas apstākļiem, kas iegūti no dzīvniekiem, kuru izcelsmes novietne atrodas ārpus I, II vai III riska zonas, kā arī aizsardzības un uzraudzības zonām.  Ministru kabineta noteikumu projekts „Grozījumi Ministru kabineta 2004. gada 17. februāra noteikumos Nr. 83 „Āfrikas cūku mēra likvidēšanas un draudu novēršanas kārtība”” (turpmāk – noteikumu projekts) sagatavots, lai:  1) ieviestu Īstenošanas lēmuma 2018/1576/ES un Īstenošanas lēmuma 2018/2015/ES normas, kas attiecas uz Latvijas atsevišķu administratīvo teritoriju svītrošanu no III riska zonas un to iekļaušanu II riska zonā;  2) veicinātu ĀCM agrīnu konstatēšanu un noteiktu pienākumu dzīvnieku īpašniekam nodrošināt par 60 dienām vecāku cūku līķu patologanatomisko sekciju un paraugu noņemšanu laboratoriskajiem izmeklējumiem uz ĀCM;  3) noteiktu atkāpes cūku nosūtīšanai no aizsardzības un uzraudzības zonas uz kautuvi tūlītējai nokaušanai ārpus šīm zonām;  4) noteiktu marķēšanas prasības svaigai gaļai, kas iegūta no cūkām, kuru izcelsmes novietne atrodas aizsardzības un uzraudzības zonā. |
| 3. | Projekta izstrādē iesaistītās institūcijas un publiskas personas kapitālsabiedrības | Pārtikas un veterinārais dienests |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekta tiesiskais regulējums attiecas uz lauksaimniecības dzīvnieku īpašniekiem un turētājiem, kas audzē un tur cūku sugas dzīvniekus, Pārtikas un veterināro dienestu un Pārtikas drošības, dzīvnieku veselības un vides zinātnisko institūtu “BIOR”, kautuvēm, kurās nokauj cūku sugas dzīvniekus.  Pēc Lauksaimniecības datu centra tīmekļa vietnē pieejamās informācijas, Latvijā 01.07.2018. bija reģistrēti 4429 cūku sugas dzīvnieku īpašnieki (novietnes, kurās dzīvnieki tiek turēti gan komerciālos nolūkos, gan pašpatēriņam).  Pēc Pārtikas un veterinārā dienesta tīmekļa vietnē pieejamās informācijas, patlaban Latvijā ir reģistrētas 49 mājas nagaiņu kautuves. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projektā ietvertās tiesību normas, kas cūku sugas dzīvnieku īpašniekiem, kuri atrodas aizsardzības un uzraudzības zonas teritorijās, dod iespēju nosūtīt dzīvniekus tūlītējai nokaušanai uz kautuvi, kura atrodas ārpus aizsardzības un uzraudzības zonas un kura saskaņota ar Pārtikas un veterināro dienestu, lielā mērā atvieglos situāciju Āfrikas cūku mēra karantīnas teritorijās, kurās nav pieejama kautuve, bet no kurām uzliesmojuma dēļ noteiktu periodu ir aizliegums izvest cūku sugas dzīvniekus.  Noteikumu projektā noteiktais pienākums dzīvnieku īpašniekam nodrošināt par 60 dienām vecāku cūku sugas dzīvnieku patologanatomisko sekciju un paraugu noņemšanu un nosūtīšanu laboratoriskai izmeklēšanai uz Āfrikas cūku mēri ik nedēļu no diviem mirušiem cūku sugas dzīvniekiem palīdzēs agrīni atklāt slimības esamību novietnē.  Paraugu laboratoriskā izmeklēšana uz Āfrikas cūku mēri tiek segta no valsts uzraudzības un kontroles programmas “Āfrikas cūku mēra uzraudzība un kontrole” līdzekļiem. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |  |  |
| --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | |
| 1. | Saistības pret Eiropas Savienību | 1) Komisijas 2018. gada 18. oktobra Īstenošanas lēmums 2018/1576, ar ko groza pielikumu Īstenošanas lēmumam 2014/709/ES par dzīvnieku veselības kontroles pasākumiem saistībā ar Āfrikas cūku mēri dažās dalībvalstīs (turpmāk – Īstenošanas lēmums 2018/1576/ES);  2) Komisijas 2018. gada 17. decembra Īstenošanas lēmums 2018/2015/ES, ar ko groza pielikumu Īstenošanas lēmumam 2014/709/ES par dzīvnieku veselības kontroles pasākumiem saistībā ar Āfrikas cūku mēri dažās dalībvalstīs (turpmāk – Īstenošanas lēmums 2018/2015/ES). |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav. |

|  |  |  |  |
| --- | --- | --- | --- |
| **1. tabula Tiesību akta projekta atbilstība ES tiesību aktiem** | | | |
| Attiecīgā ES tiesību akta datums, numurs un nosaukums |  | | |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji. Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā. Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības. Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu. Norāda iespējamās alternatīvas (t. sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Īstenošanas lēmuma 2018/2015/ES pielikuma I daļas 6. punkta 1. apakšpunkts | Noteikumu projekta 6. punkts | ES tiesību akta vienība tiek ieviesta pilnībā. | Attiecīgais noteikumu projekta punkts neparedz stingrākas prasības kā ES tiesību aktā. |
| Īstenošanas lēmuma 2018/2015/ES pielikuma I daļas 6. punkta 4. apakšpunkts | Noteikumu projekta 7. punkts | ES tiesību akta vienība tiek ieviesta pilnībā. | Attiecīgais noteikumu projekta punkts neparedz stingrākas prasības kā ES tiesību aktā. |
| Svītrots no Īstenošanas lēmuma 2018/2015/ES pielikuma I daļas 6. punkts | Noteikumu projekta 8. punkts | ES tiesību akta vienība tiek ieviesta pilnībā. | Attiecīgais noteikumu projekta punkts neparedz stingrākas prasības kā ES tiesību aktā. |
| Īstenošanas lēmuma 2018/2015/ES pielikuma I daļas 6. punkta 3., 8. un 9. apakšpunkts | Noteikumu projekta 9. punkts | ES tiesību akta vienība tiek ieviesta pilnībā. | Attiecīgais noteikumu projekta punkts neparedz stingrākas prasības kā ES tiesību aktā. |
| Īstenošanas lēmuma 2018/2015/ES pielikuma I daļas 6. punkta 1. apakšpunkts | Noteikumu projekta 10. punkts | ES tiesību akta vienība tiek ieviesta pilnībā. | Attiecīgais noteikumu projekta punkts neparedz stingrākas prasības kā ES tiesību aktā. |
| Īstenošanas lēmuma 2018/1576/ES pielikuma II daļas 4. punkta 9. apakšpunkts | Noteikumu projekta 11. punkts | ES tiesību akta vienība tiek ieviesta pilnībā. | Attiecīgais noteikumu projekta punkts neparedz stingrākas prasības kā ES tiesību aktā. |
| Īstenošanas lēmuma 2018/1576/ES pielikuma II daļas 4. punkta 24. apakšpunkts | Noteikumu projekta 12. punkts | ES tiesību akta vienība tiek ieviesta pilnībā. | Attiecīgais noteikumu projekta punkts neparedz stingrākas prasības kā ES tiesību aktā. |
| Īstenošanas lēmuma 2018/1576/ES pielikuma II daļas 4. punkta 38. apakšpunkts | Noteikumu projekta 13. punkts | ES tiesību akta vienība tiek ieviesta pilnībā. | Attiecīgais noteikumu projekta punkts neparedz stingrākas prasības kā ES tiesību aktā. |
| Īstenošanas lēmuma 2018/1576/ES pielikuma II daļas 4. punkta 61. apakšpunkts | Noteikumu projekta 14. punkts | ES tiesību akta vienība tiek ieviesta pilnībā. | Attiecīgais noteikumu projekta punkts neparedz stingrākas prasības kā ES tiesību aktā. |
| Īstenošanas lēmuma 2018/1576/ES pielikuma II daļas 4. punkta 64. apakšpunkts | Noteikumu projekta 15. punkts | ES tiesību akta vienība tiek ieviesta pilnībā. | Attiecīgais noteikumu projekta punkts neparedz stingrākas prasības kā ES tiesību aktā. |
| Īstenošanas lēmuma 2018/1576/ES pielikuma II daļas 4. punkta 103. apakšpunkts | Noteikumu projekta 16. punkts | ES tiesību akta vienība tiek ieviesta pilnībā. | Attiecīgais noteikumu projekta punkts neparedz stingrākas prasības kā ES tiesību aktā. |
| Īstenošanas lēmuma 2018/1576/ES pielikuma II daļas 4. punkta 16. apakšpunkts | Noteikumu projekta 17. punkts | ES tiesību akta vienība tiek ieviesta pilnībā. | Attiecīgais noteikumu projekta punkts neparedz stingrākas prasības kā ES tiesību aktā. |
| Īstenošanas lēmuma 2018/2015/ES pielikuma II daļas 6. punkta 50. un 89. apakšpunkts | Noteikumu projekta 18. punkts | ES tiesību akta vienība tiek ieviesta pilnībā. | Attiecīgais noteikumu projekta punkts neparedz stingrākas prasības kā ES tiesību aktā. |
| Īstenošanas lēmuma 2018/2015/ES pielikuma II daļas 6. punkta 94. apakšpunkts | Noteikumu projekta 19. punkts | ES tiesību akta vienība tiek ieviesta pilnībā. | Attiecīgais noteikumu projekta punkts neparedz stingrākas prasības kā ES tiesību aktā. |
| Īstenošanas lēmuma 2018/1576/ES pielikuma II daļas 4. punkta 96. apakšpunkts | Noteikumu projekta 20. punkts | ES tiesību akta vienība tiek ieviesta pilnībā. | Attiecīgais noteikumu projekta punkts neparedz stingrākas prasības kā ES tiesību aktā. |
| Īstenošanas lēmuma 2018/2015/ES pielikuma II daļas 6. punkta 2., 27. un 70. apakšpunkts | Noteikumu projekta 21. punkts | ES tiesību akta vienība tiek ieviesta pilnībā. | Attiecīgais noteikumu projekta punkts neparedz stingrākas prasības kā ES tiesību aktā. |
| Svītrots no Īstenošanas lēmuma 2018/1576/ES pielikuma II daļas 4. punkta | Noteikumu projekta 22. punkts | ES tiesību akta vienība tiek ieviesta pilnībā. | Attiecīgais noteikumu projekta punkts neparedz stingrākas prasības kā ES tiesību aktā. |
| Īstenošanas lēmuma 2018/2015/ES pielikuma III daļas 1. punkts | Noteikumu projekta 23. punkts | ES tiesību akta vienība tiek ieviesta pilnībā. | Attiecīgais noteikumu projekta punkts neparedz stingrākas prasības kā ES tiesību aktā. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Īstenošanas lēmumā 2018/1576/ES un Īstenošanas lēmums 2018/2015/ES nav dota rīcības brīvība dalībvalstij ieviest tiesību normas. | | |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. | | |
| Cita informācija | Nav. | | |

|  |  |  |
| --- | --- | --- |
| **2.tabula Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem. Pasākumi šo saistību izpildei** | | |
| Projekts šo jomu neskar. | | |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Diskusijas sabiedrībā par Īstenošanas lēmumā 2018/1576/ES un Īstenošanas lēmumā 2018/2015/ES iekļautajām normām nav nepieciešamas, jo ar noteikumu projektā tehniski tiek pārņemtas Īstenošanas lēmuma 2018/1576/ES un Īstenošanas lēmuma 2018/2015/ES normas. |
| 2. | Sabiedrības līdzdalība projekta izstrādē | Ar Latvijas cūku audzētāju asociāciju no 15.01.līdz 18.01.2019. notika diskusijas par dzīvnieku īpašnieka pienākumu veikt par 60 dienām vecāku cūku līķu patologanatomisko sekciju un līķu laboratorisko izmeklēšanu. |
| 3. | Sabiedrības līdzdalības rezultāti | Latvijas cūku audzētāju asociācija atbalsta noteikumu projekta virzību. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Pārtikas un veterinārais dienests un Pārtikas drošības, dzīvnieku veselības un vides zinātniskais institūts “BIOR” |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Noteikumu projekta īstenošanā iesaistītās institūcijas noteikumu projekta īstenošanu nodrošinās par to budžetā esošajiem resursiem. |

Zemkopības ministrs Kaspars Gerhards

Vecuma-Veco 67027551

[Olita.Vecuma-Veco@zm.gov.lv](mailto:Olita.Vecuma-Veco@zm.gov.lv)